Nikol'skoje (lidn, Leningradan agj)

**Nikol'skoje** (, ) om Venäman lidn da lidnankund Leningradan agjan keskuzpalas. Mülüb Tosnon rajonha, sen kahtenz' surtte lidn.

## Istorii
Eländpunktan aluz om pandud vl 1710 kuti manmehiden-kivinikoiden külä, sirdanikoiden Moskvan alpäi tobjimalaz. Nimitihe *Nikolajevskoje*- i *Nikol'skoje*-žiloks saudud vodele 1717 puižen jumalanpertin mödhe ph. Mikulai-čudonsädajan oiktastuseks. Vll 1801−1936 ühtennimine kivine jumalanpert' oli olmas. 19. voz'sadan lopus mainitase mugažo *Plitnaja Lomk*-nimenke (). Vspäi 1877 porhtegim om saudud. Vll 1906−1909 Frank-velliden stöklanastjoiden tegim oli sätud. Žilo oli okkupiruidud Germanijan sodavägil Suren sodan aigan, küksihe nacistoid vn 1944 23. päiväl vilukud. Sodan jäl'ghe saudihe severt-se tegimid, i kätihe žilod lidnanvuiččeks vl 1958. Vspäi 1963 se oli alištunu Tosno-lidnan Nevondkundale. Vs 1990 elokun 15. päiväspäi Nikol'skoje om lidnan statusanke.

Nikol'skoje šingotase sauvondkompleksan edheotandoil (savič, keramine apakut, keramižed torved, keramzit), himižel tegimel, mašiništonsauvomižen tegimel (mašiništ laivoiden täht, venehed), porhantegimel i praznikambuškelusiden edheotandal.

## Geografijan andmused
Lidn sijadase rajonan lodehes-pohjoižes, Tosn-jogen oiktal randal (, Nevan hura ližajogi), 30 m ü.m.t. keskmäižel korktusel.

Piter-regionan röun mäneb kahtes kilometras lodeheze, sen Kolpinon rajon. Toižed lähembaižed lidnad oma Otradnoje koumes kilometras pohjoižhe, sen *Ivanovskai*-raudteplatformanke, i Tel'manan lidn kümne kliometrad päivlaskmha orhal vai 13 km avtol. Matkad Tosno-rajonkeskushesai om 19 km suvhe orhal vai 26 km avtotedme.

## Tobmuz

Kaik koume eländpunktad mülüdas lidnankundha Nikol'skojen ližaks: Gladkoje-külä (740 rist. vl 2017), Pustink-külä (61 rist.), Pustin'k-žilo raudtestancijanno (5 rist.). Lidnankundan pind — 14,44 km².

Edeline lidnankundan pämez' om Vera Jusina (reduku 2009 — reduku 2019).

## Eläjad
Vn 2010 Venäman rahvahanlugemižen mödhe lidnan eläjiden lugu oli 19 280 ristitud, lidnankundan — 20 089 ristitud, rajonan kudendez, vn 2021 lidnan — 22 355 ristitud. Vl 2017 kaik 21 888 ristitud elihe lidnas i 22 694 ristitud kaikes lidnankundas. Kaikiš suremb lidnan ristitišt oli 22 490 eläjad vl 2019.

Rahvahad (2010): venälaižed — 93,7 %, armenijalaižed — 1,2 %, ukrainalaižed — 1,1 %, toižed rahvahad — 4,0 %.

Ortodoksižen hristanuskondan kaks' jumalanpertid oma saudud lidnas: ph. Mikulai-čudonsädajan oiktastuseks i puine ph. Nikolai II-moknikan-carin muštoks. Niiden ližaks koume časounäd oma kadonuded.

Lapsiden opendusen aluzkundad oma viž päivkodid (nomer 10, 11, 18, 34, 38), kaks' keskškolad (nomer 2 i 3), gimnazii nomer 1, specialine (korrekcine) škol-internat 7. toižendan, lapsiden šingotesen koume keskust, kul'turkeskuz, muzikškol. Professionaližen opendusen aluzkundad ratas lähembaižiš lidnoiš.

## Galerei

Nikolskoye, Leningrad Oblast.JPG|Znam lidnan röunal (2010)
Nikolskoye view.jpg|Jogi lidnas, vn 2014 nägu
Nikolskoye general view summer 2014.jpg|Lidnan nägu vl 2014
Братская могила советских воинов в Никольском.jpg|Nevondkundaližiden sodamehiden velleskaum (2021)


## Homaičendad


## Irdkosketused
* Lidnan tobmuden aluzkundoiden oficialine sait (''nikolskoe-r41.gosweb.gosuslugi.ru''). 
* Lidnan informacine sait (''никольскоеинфо.рф'').